***Tervetuloa MLL:n Lapin piirin Perhetoimintakeskukseen!***

**YLEISTÄ**

* **Tilanhaltija vastaa** MLL:n omaisuudelle aiheutetuista vahingoista ja katoamisista. Särkyneistä astioista, huonekaluista, laitteista yms. on ilmoitettava MLL:n henkilökunnalle. Korvauksista sovitaan tapauskohtaisesti.
* **Vertaisryhmät** voivat säilyttää omia tarvikkeitaan nimetyissä koreissa keittiön kaapissa. Nimeäthän jääkaappiin ja pakastimeen jättämäsi ruuat, merkitsemättömät kuuluvat piirille. Suodatinpussit ovat yhteiskäytössä, piiri hankkii ne.
* **Jumppamattoja** on uunin alapuolella olevassa laatikossa.
* Jätäthän **lastenvaunut ja -rattaat ulos** katoksen alle, jos mahdollista.
* **Poistuessasi** sammuta valot ja sähkölaitteet, sulje vesihanat ja ulko-oven yläpuolella olevat luukut sekä lukitse ulko-ovi.
Astianpesukonetta ei saa jättää päälle, vaan valitse tarpeeksi lyhyt ohjelma.
* Otathan **ulkokengät** pois sisätiloissa, jos mahdollista.
* Perhetoimintakeskuksen **kaksi huonetta** on vuokrattuna ja vuokralaisilla on oikeus kulkea omiin tiloihinsa.

**TILOJEN SIIVOUS**

**Tilojen käyttäjä huolehtii tilat siihen kuntoon, missä ne olivat tullessa.**

* **Lattiat** imuroidaan tai lakaistaan ja pyyhitään tarvittaessa kostealla.
* **Pöydät, tasot, syöttötuolit ja mikro** pyyhitään**.**
* **WC-pönttö** pestään tarvittaessa wc-harjalla. **Lavuaarin ja potan** pesuun käytettävät harjat löytyvät siivouskomerosta.
* **Roskikset** tyhjennetään ja uudet pussit laitetaan tilalle**.** Jäteastiat löytyvät talon takapihalta.
* **Astiat pestään** käsin tai tiskikoneella ja **laitetaan takaisin kaappeihin**. Muista sulkea vesihana! Hox! Käytä astianpesukoneen pikaohjelmaa, jotta astiat kerkeävät pyöriä ennen kuin poistut (tiskikonetta ei voi jättää päälle ilman valvontaa).
* **Tavarat palautetaan omille paikoilleen.**

**Imuri, rikkalapio ja harja** löytyvät siivouskomerosta, **roska- ja biojätepussit** keittiön roskakaapista**,** **pesuaineet yms.** siivouskomeron kaapista ja **muut siivousvälineet** suihkutilasta. Siivouskomerosta löytyy **lisää** käsi-, wc- sekä talouspaperia tarvittaessa sekä puhtaita astiapyyhkeitä. Likaantuneet pyyhkeet voi jättää pyykkikoneen päällä olevaan laatikkoon. Pyykkien, siivousvälineiden ja jumppamattojen pesusta huolehtii piirin työntekijä. Jos jumppamatto likaantuu käytössä, tahrat kannattaa pyyhkiä heti kostealla liinalla.

**TURVALLISUUS**

* **Ensiapukaappi** löytyy keittiöstä. Jos käytät kaapista jotain, jätä lappu, niin osaamme hankkia uutta tilalle.
Pakastimessa on **kylmäpakkauksia**.
* **Varauloskäynti** löytyy keittiön yläkerrasta, kulku uunin vieressä olevasta ovesta. (merkitty opasteella.)
* **Jauhesammutin ja sammutuspeite** ovat keittiön seinällä.

**PYSÄKÖINTI**

Piirillä on kolme **autopaikkaa**, joita voi käyttää toimiston aukioloaikojen ulkopuolella. Kaksi Perhetoimintakeskuksen edessä (nro 30 ja 31) ja yksi Pirkkakadun puolella (nro 6). Muista laittaa autoon **pysäköintilupakortti**, joka löytyy Perhetoimintakeskuksen tuulikaapin ilmoitustaululta. **MUISTA PALAUTTAA KORTTI LÄHTIESSÄSI!**

**YÖPYJILLE**

MLL:n Lapin piirin yhdistysten hallitusten jäsenet voivat **yöpyä Perhetoimintakeskuksessa** kustannuksitta, varaukset piiritoimistolta.
Peitot ja tyynyt sekä lisäpatjat löytyvät salin liukuoven takaa (omat lakanat mukaan). Tilasta löytyy kaksi levitettävää sohvaa.
Varustus: 5 tyynyä, 5 peittoa, 2 patjansuoja/ohut petari (80cm), 1 iso petari, 2 vilttiä sekä kaksi patjaa ja kolme lasten patjaa.

**HUOLTOYHTIÖ**

**ALLTIME Rovaniemi.** Kiinteistön ylläpitoon liittyvät asiat ilmoitetaan piirin henkilökunnalle, jotka hoitavat asiat eteenpäin.
Kiireelliset päivystysasiat Rovaniemen päivystysnumeroon 010 583 3050.

***Viihtyisiä hetkiä tiloissamme!***